laion/Wikipedia-Exotic huggingface dataset:
קרפדות

המונח "קרפדה" מפנה לכאן. לערך העוסק בסוג טקסונומי, ראו קרפדה (סוג). קרפדות הן כינוי לקבוצה לא-טקסונומית של דו-חיים מסדרת חסרי הזנב. הקרפדות מצויות בכמה משפחות בכל התת-סדרות של חסרי הזנב. ישנה גם משפחה - קרפדיים (Bufonidae) - הידועים בתור "קרפדות אמיתיות". ההבדלים בין הקרפדות לבין הצפרדעים אינם מובהקים, ולא ניתן להבחין בין שתי קבוצות אלו באופן מוחלט. בין המאפיינים המבדילים בין צפרדע לקרפדה ניתן למנות בעיקר את הנטייה לחיים מרוחקים יחסית מהמים, ובעקבותיה מספר מאפיינים קשורים: עור עבה ומחוספס וגוף מוצק (למניעת התייבשות), צבע חום (להסוואה טובה יותר) ורגליים קצרות - הגורמות לכך שיאבדו את אחת מתכונותיהן האופייניות של הצפרדעים, הניתור. קרפדות רבות נוהגות לחפור. בעוד רוב הצפרדעים מטילות את ביציהן בגושים, הקרפדות נוהגות להטיל שרוכי ביצים ארוכים. לקרפדות רבות, בעיקר ממשפחת הקרפדיים, יש שתי בלוטות בצידי הראש, הנקראות "בלוטות הפארוטיד". בלוטות אלו מכילות רעל, שעוצמתו משתנה ממין למין, אותו מפרישה הקרפדה כאשר היא במצוקה. רעל זה אומנם עלול להיות מסוכן לבני אדם, אך הוא אינו גורם יבלות - בניגוד לאמונה המקובלת. ההפרשות של מספר מינים הן בעלות אפקט פסיכואקטיבי, ויש הנוהגים ללקק אותו מגוף הקרפדה ("ללקק קרפדות") לעשנו[דרושה הבהרה] או לבלוע אותו. מלבד משפחת הקרפדיים (שהיא העיקרית בקבוצה), ישנן עוד כמה משפחות של קרפדות, ביניהן: בומביניים (Bombinatoridae) עגולשוניים (Discoglossidae) חפריתיים (Pelobatidae) רינופריניים (Rhinophrynidae) חפריתיים אמריקאים (Scaphiopodidae) שקעניתיים (Pelodytidae) חסרי לשוניים (Pipidae) מיקרוהיליים (Microhylidae) ברוויסיפיטיים (Brevicipitidae) ברכיספליים (Brachycephalidae) קרפדות מקרינות (Ceratophryidae) מדיה וקבצים בנושא קרפדות בוויקישיתוף קרפדות, באתר אנציקלופדיה בריטניקה (באנגלית)
מפרצון גארניה

מפרצון גארניה או מפרצון גרנייה או גרניה קוב או זאליב גארניה (באנגלית: Garnya Cove; בבולגרית: залив Гърня) הוא מפרצון בחוף המזרחי של האי רוברט באיי שטלנד הדרומיים, שבאנטארקטיקה. רוחב פתחו של המפרצון 1.2 קילומטרים. פתחו של המפרצון ממוקם דרום-מזרחית לנקודת סמירננסקי, וצפון-מערבית לנקודת פרליק. המפרצון מופה לראשונה בשנת 2009, על ידי סוקרים בולגריים. המפרצון נקרא על שם היישוב גארניה שבצפון בולגריה. תצלום לוויין של אזור המפרצון, תוך סימון אתרים נוספים באזור באתר copernix
קרפדות (פירושונים)

האם התכוונתם ל... קרפדות – קבוצה לא-טקסונומית של דו-חיים מסדרת חסרי הזנב. קרפדיים – או 'קרפדות אמיתיות', משפחה בסדרת חסרי הזנב. קרפדה (סוג) – סוג במשפחת הקרפדיים. חסרי זנב – סדרה הנכללת בדו-חיים, וכוללת בעיקר צפרדעים וקרפדות.
דוד חזן (ראש מועצה)

דוד חזן (1937 בערך-אפריל 2005) היה ראש המועצה המקומית השני של שלומי. נולד באל-קלעה (אנ') שבמרוקו לרוחמה והרב מסעוד חזן, רב העיירה. קיבל חינוך תורני ושימש כמלמד תינוקות באזור אל-קלעה. בשנת 1955 עלה עם משפחתו לארץ. אביו התמנה לרב מושב נועם. בשנת 1959 עברו לשלומי, שם כיהן אביו כרב. בגיל 25 התמנה למזכיר ההסתדרות בעיירה. בבחירות לרשויות המקומיות ב-1965 התמודד למועצת שלומי בראש רשימת המערך, ונבחר כחבר מועצה. בבחירות שנערכו בשנת 1969 התמודד שוב, וסיעתו זכתה במירב המושבים והוא נבחר לראשות המועצה. נבחר שוב בבחירות בשנת 1973 ובבחירות בשנת 1978, וכיהן בתפקיד עד 1983. חזן טען פעמים מספר שמשרדי הממשלה השונים לא משלמים למועצה את הכספים שהיא זקוקה להם. כשפניותיו לא נענו, הוא איים בפירוק המועצה ואף בפינוי העיירה, והעלה רעיון זה בכינוס עיירות פיתוח במעלות תרשיחא בפני שר האוצר דאז פנחס ספיר. לימים טען כי המצב לא היה עגום עד כדי כך, וכי היה מדובר בטקטיקה מחאתית בלבד. עיכובי התשלומים הובילו לא אחת לאי-תשלום לעובדי המועצה, שגררה שביתות ומחאות. ב-1989 התמודד ברשימה עצמאית, אך הפסיד בסיבוב השני לראש המועצה המכהן, יהודה לנקרי היה נשוי מאז 1956 למסודי לבית עלול, ולהם נולדו 9 ילדים. נפטר ב-ד' בניסן ה'תשס"ה, אפריל 2005, ונקבר בבית הקברות בשלומי. קברו, באתר BillionGraves. קריאת מגילת רות בנוסח יהודי מרוקו, בביצוע דוד חזן, סרטון באתר יוטיוב מפה ומפה, דבר, 21 במרץ 1962 ילקוט הפרסומים 1235 עמ' 500 - 501. ילקוט הפרסומים 1578 עמ' 600. ילקוט הפרסומים 1985 עמ' 780. ברוכי אלקן, דוד חזן נבחר בשלומי, מעריב, 4 בפברואר 1974 ילקוט הפרסומים 2493 עמ' 486. אהרן דולב, בין שלומי למעלה אדומים, מעריב, 17 בינואר 1975 מנחם רהט, שלומי: מ"סף גסיסה" ל-7500 תושבים, מעריב, 13 ביוני 1976 ראו: מנחם רהט, "גמילות חסד" מצפת סיימה שביתה בשלומי, מעריב, 4 במרץ 1975; שביתה במועצת שלומי בגלל אי תשלום משכורות, דבר, 29 במאי 1975; החריפה השביתה במועצת שלומי, דבר, 1 ביוני 1975; חודשה העבודה במועצת שלומי, דבר, 3 ביוני 1975; מנחם רהט, כינוס "בסגנון יווני" ידון בהשבתת שלומי, מעריב, 23 במרץ 1977; יואל דר, ההצהרות והמעשים בפיתוח הגליל, דבר, 30 במרץ 1977; עובדי מועצת שלומי יפגינו מחר ליד הכנסת - לא קיבלו משכורת מאי, דבר, 30 ביוני 1980; עובדי מועצת שלומי שובתים, דבר, 22 ביוני 1983; שביתה בשלומי: המועצה פונה לבג"ץ, דבר, 14 באוגוסט 1983 מנחם שיזף, שמעון אלקבץ, מנחם הורוביץ, אהרן אורגד, עתי"ם, פרס: טעה מי שהספיד אותנו. דוד מגן: ניצחנו ניצחון סוחף, חדשות, 15 במרץ 1989 העלייה ממרוקו לשלומי - הקשר הרב דורי
חאג'י

האם התכוונתם ל... גאורגה חאג'י – כדורגלן רומני יאניס חאג'י – כדורגלן רומני מוסטפא חאג'י – כדורגלן מרוקני חאג'
אוויר מבוקר

אוויר מבוקר (באנגלית: Controlled Atmosphere) היא שיטה לאחסון פירות טריים וסחורה יבשה כגון גרעינים וקטניות, בה מפוקחים הריכוז של חמצן, פחמן דו-חמצני, וחנקן, כמו גם הטמפרטורה והלחות של חדר האחסון. בשנת 1821, גילה החוקר הצרפתי ז'אק אטיין ברארד (אנ'), שלפירות וירקות המאוחסנים ברמות חמצן נמוכות יש חילוף חומרים מופחת. בשנת 1929. ערכו פרנקלין קיד וסיריל וסט מאוניברסיטת קיימברידג' שבאנגליה את המחקר הבסיסי בהבשלה וריקבון של פירות. מחקריהם הובילו לשימוש באוויר מבוקר בחדרי אחסון לפירות באנגליה כבר בשנות ה-30 של המאה ה-20. חוקר נוסף בתחום היה פרופסור רוברט סמוק, חוקר מאוניברסיטת קורנל בארצות הברית, אשר ביקר באוניברסיטת קיימברידג' אצל קיד ווסט בסוף שנות ה-30. הוא חזר לניו יורק ובסוף שנות ה-30 החל לעסוק במחקר בתחום האוויר המבוקר. לסמוק הייתה מעבדה בתוך אסם ישן ליד האוניברסיטה, הניסויים שערך השפיעו רבות על השימוש באוויר מבוקר בכל רחבי ארצות הברית ואף בישראל. בשנות ה-50 של המאה ה-20 הגיעה השיטה של אוויר מבוקר לארצות הברית וקנדה והשתמשו בה בעיקר לאחסון תפוחי עץ. באמצע שנות ה-50 החלו להשתמש במשאיות על מנת לאסוף פירות וירקות שנקטפו, דבר שאיפשר לגדל ולאסוף כמויות גדולות של סחורה, ויצר צורך להארכת חיי המדף של הסחורה. לצורך זה החלו להשתמש ברחבי ארצות הברית בחדרי אחסון גדולים עם אוויר מבוקר. לאחר מכן התפשט השימוש בשיטת האוויר המבוקר לכל העולם. בישראל החלו להשתמש בשיטת אוויר מבוקר בשנות ה-60 של המאה ה-20, השיטה יובאה על ידי אריה זיו שלמד אותה מפרופסור סמוק באוניברסיטת קורנל בארצות הברית. שיטת האוויר המבוקר נמצאת בשימוש בעיקר בטיפול בתפוחי עץ ואגסים, שם השילוב של טמפרטורה נמוכה ובקרה של אוויר מאפשרים לפירות הללו אחסון לטווח ארוך ללא פגיעה באיכותם. השיטה מעכבת את תהליכי ההבשלה והריקבון ללא פגיעה בטעם באמצעות הורדת כמות החמצן ועליית הפחמן הדו-חמצני והחנקן בחדר מקורר. אטמוספירה רגילה מורכבת מ־78% חנקן, 21% חמצן ו- 0.3% פחמן דו-חמצני. באוויר מבוקר מופחתת כמות החמצן ל־1.5-2% והוא מוחלף בחנקן ומעט פחמן דו-חמצני אשר נוצרים בפרי עצמו[דרושה הבהרה]. תחת אוויר מבוקר נשמרת האיכות והטריות של הפירות והירקות והאוויר המבוקר מאפשר לאחסן אותם למשך זמן של עד פי 2–4 מפרק הזמן הרגיל. זרעים, קטניות, וזרעים של שמנים[דרושה הבהרה], מאופסנים בחדרי אחסון עם אוויר מבוקר בעיקר על מנת למנוע חדירה של מזיקים וחרקים. רוב החרקים אינם יכולים לשרוד ללא חמצן או בסביבה של מעל 30% פחמן דו-חמצני. טיפול כזה של אוויר מבוקר שנועד להיפטר ממזיקים יכול נמשך מספר שבועות בטמפרטורה נמוכה מתחת ל-15°C. תהליך חיטוי של סחורות יבשות נמשך לפחות 15 ימים ודורש תנאי סביבה של לחות מתחת ל־13% בשילוב של מעל 35% פחמן דו-חמצני בטמפרטורה של 15°C‏. https://ecommons.cornell.edu/bitstream/handle/1813/18508/Smock_Robert_M_1986.pdf?sequence=2 The Top 10 Breakthroughs in Food Science in the Past 75 Years, www.ift.org John M. Love, Robert Smock and the Diffusion of Controlled Atmosphere Technology in the U.S. Apple Industry, 1940-1960, 1988-08 CA storage has become staple of the fruit industry, Fruit Growers News (באנגלית אמריקאית) Cohen, Rachel D. (2018-11-26). "Thanks To Science, You Can Eat An Apple Every Day". NPR (באנגלית). נבדק ב-2022-08-30. Controlled Atmosphere Storage - an overview | ScienceDirect Topics, www.sciencedirect.com Yu Cao, Kangkang Xu, Xiaoye Zhu, Yu Bai, Wenjia Yang, and Can Li *, Role of Modified Atmosphere in Pest Control and Mechanism of Its Effect on Insects, ‏2019
SGS

האם התכוונתם ל... SGS (חברה שווייצרית) – תאגיד רב-לאומי שווייצרי המספק שירותי פיקוח, אימות ובחינה בשלל תחומים אס. ג'י. אס. חברה לבנין – חברת בנייה ישראלית, משתמשת במותג SGS
יחסי ישראל–סומלילנד

יחסי ישראל–סומלילנד הם היחסים בין מדינת ישראל לרפובליקה של סומלילנד. בין שתי המדינות אין יחסים דיפלומטיים רשמיים, וישראל בדומה לשאר מדינות העולם לא מכירה בעצמאות סומלילנד. ישראל הייתה אחת מ-35 המדינות שהכירו בעצמאותה הקצרה של מדינת סומלילנד בשנת 1960. בפברואר 2010 צוטט דובר משרד החוץ הישראלי יגאל פלמור בעיתון "הארץ" אומר כי ממשלת ישראל מוכנה להכיר שוב בסומלילנד. למרות זאת, הוא הצהיר שממשלת סומלילנד לא יצרה קשר עם ממשלת ישראל. בשנת 1995, גם נשיא סומלילנד לשעבר, מוחמד חאג'י אברהים איגל, כתב מכתב לראש ממשלת ישראל יצחק רבין וביקש לכונן קשרים דיפלומטיים בין שתי המדינות. בספטמבר 2001 דווח גם שסומלילנד שואפת לקיים יחסי סחר עם ירושלים לאחר שסעודיה אסרה על יבוא בעלי חיים מהמדינה עקב קדחת השבר הסורי-אפריקני. במהלך תקופה זו היו גם כמה אנשי עסקים ישראלים בבירת סומלילנד הרגייסה. אולם הנשיא דאהיר ריאלה קאהין שירש את אגל, נמנע מלהתקרב לישראל כדי למנוע מתיחות ביחסים שבריריים עם העולם הערבי והמוסלמי, שעליהם היא סומכת במידה רבה לסחר בבעלי חיים. באוגוסט 2020, סומלילנד הביעה את תמיכתה בהסכם הנורמליזציה בין ישראל לאיחוד האמירויות הערביות. יחסי החוץ של ישראל יחסי ישראל–סומליה "Israel ready to recognize Somaliland". defenceWeb (באנגלית). 2010-02-15. נבדק ב-2022-05-09. Bereketeab, Redie (2012). Self-determination and Secessionism in Somaliland and South Sudan: Challenges to Postcolonial State-building (באנגלית). Nordiska Afrikainstitutet. ISBN 978-91-7106-725-8. "Israel ready to recognize Somaliland". defenceWeb (באנגלית). 2010-02-15. נבדק ב-2020-07-13. "Somaliland: Israel says ready to recognize Somaliland". UNPO. 2010-02-12. נבדק ב-2012-05-29. "Somaliland 'here to stay'" (באנגלית בריטית). 2001-02-05. נבדק ב-2020-07-13.
ניקנור זאבאלטה

ניקנור זאבאלטה (בספרדית: Nicanor Zabaleta‏; 7 בינואר 1907 – 31 במרץ 1993) היה נבלאי ספרדי, מהנבלאים הידועים במאה ה-20. ניקנור זאבאלטה נולד וגדל בסן סבסטיאן באזור הבסקי של ספרד, בצפונה, סמוך לגבול עם צרפת. כשהיה בן שבע וחצי לקח אותו אביו לחנות עתיקות ושם מצא נבל ישן, בעל דוושה יחידה. כיון שגילה עניין בכלי, קנה לו אביו את הנבל והוא התחיל ללמוד אצל הנבלאית ויסנטה טורמו דה קלבו, פרופסור לנבל מאוניברסיטת מדריד, שהגיעה לסן סבסטיאן עם תזמורת סימפונית, שהוזמנה לנגן בקזינו המקומי בעונת הקיץ. בהמשך למד אצל לואיסה מנארגס. ניקנור גדל במשפחה מוזיקלית - אביו היה מוזיקאי חובב, חלילן וזמר בריטון. אחיו הבכור ניגן בכינור להנאתו. ניקנור זאבאלטה למד בבית ספר למסחר, אך המשיך לנגן בנבל בשעות הפנאי. עם סיום לימודיו בחר להניח למסחר ולהתמסר ללימודי מוזיקה ואת החלטתו זו מימש בעזרת מלגת לימודים ממשלתית, שאיפשרה לו לנסוע לפריז וללמוד שם אצל מרסל טורניה וז'קלין בורו, בין השאר. הופעת הבכורה שלו הייתה בפריז בשנת 1926. אחרי תקופת שירות קצרה בצבא, יצא לארצות הברית, שם הופיע לראשונה בשנת 1934. הוא נשאר באמריקה במשך עשרים השנים הבאות. בשנת 1936 החל במסעות קונצרטים בקובה ובמקסיקו, וקצר הצלחה רבה. בקונצרט בפוארטו ריקו, בשנת 1950, פגש את אשתו לעתיד, גרסיאלה, וכעבור שנתיים נישאו השניים. הם קבעו את מושבם בספרד ומשם יצא זאבאלטה למסעות קונצרטים בערים הראשיות של אירופה, פריז, אמסטרדם, לונדון, מינכן, קופנהגן וציריך. חואקין רודריגו עיבד למענו בשנת 1952 את ה"קונסיירטו דה אראנחואס" שלו וכמו כן כתב למענו קונצ'רטו שנקרא "קונסיירטו סרנאטה". אלברטו חינסטרה כתב לו קונצ'רטו לנבל בשנת 1956 וזאבאלטה ניגן אותו בביצוע בכורה עם יוג'ין אורמנדי ותזמורת פילדלפיה בשנת 1965. זאבאלטה כלל ברפרטואר שלו יצירות משל באך, הנדל, מוצרט, דביסי וראוול, אך קרוב ל-30 מלחינים בני-זמננו כתבו יצירות בשבילו. בשנת 1971 כתב עבורו יוסף טל "קונצ'רטו לנבל ומוזיקה אלקטרונית", אשר בוצע על-ידו לראשונה במינכן באותה שנה. משנות ה-60' ואילך הרבה זאבאלטה בהקלטות, לצד הקונצרטים והרסיטלים הרבים שהופיע בהם בכל רחבי העולם. בקונצרט האחרון שלו, ב-16 ביוני 1992, במדריד, כבר היה מצבו הבריאותי גרוע מאוד. הוא נפטר ב-31 במרץ 1993 בסן חואן, פוארטו ריקו. ניקנור זאבאלטה, באתר AllMusic (באנגלית) ניקנור זאבאלטה, באתר MusicBrainz (באנגלית) ניקנור זאבאלטה, באתר Discogs (באנגלית) ההיגוי בספרדית ובבסקית סאבאלטה
יחסי גרמניה–סומלילנד

יחסי גרמניה–סומלילנד הם היחסים בין הרפובליקה הפדרלית של גרמניה לרפובליקה של סומלילנד. בין שתי המדינות אין קשרים רשמיים, וגרמניה רואה בסומלילנד חלק מסומליה. ב-2002 שקלה גרמניה להכיר בסומלילנד ולהקים בסיס צבאי במדינה. עם זאת בסופו של דבר היא לא עשתה זאת ובמקום זאת הקימה בסיס צי בג'יבוטי. ספינות הצי הגרמני כבר פעלו מברברה שבשטח סומלילנד. בספטמבר 2012, במיני-פסגה בנושא המצב בסומליה בשולי העצרת הכללית של האו"ם, אישרה ממשלת גרמניה מחדש את תמיכתה המתמשכת בממשלת סומליה, בשלמותה הטריטוריאלית ובריבונותה. בשנת 2019, ביקר שגריר גרמניה בקניה ובסומליה בהרגייסה ונפגש עם מוסא ביחי עבדי, נשיא סומלילנד. יחסי החוץ של גרמניה יחסי גרמניה–סומליה "Deutsche Flotte bricht nach Ostafrika auf". german-foreign-policy.com. נבדק ב-2021-05-02. "FB 05 Gesellschaftswissenschaften". "Dschibuti – Einer der heißesten Flecken der Welt". Süddeutsche.de. 2002-01-02. נבדק ב-2021-05-02. "Communiqué on Secretary-General's Mini-Summit on Somalia". United Nations. נבדק ב-7 באוגוסט 2013. {{cite web}}: (עזרה) "Somaliland President Receives German Ambassador to Kenya and Somalia". Horn Diplomat. 8 באפריל 2019. נבדק ב-2 במאי 2021. {{cite web}}: (עזרה)
עונת 1997/1998 בליגת המשנה ההולנדית

עונת 1997/1998 בליגת המשנה ההולנדית הייתה העונה ה-42 של ליגת המשנה ההולנדית, שהיא הליגה ההולנדית השנייה. בסיום עונה זו, א.ז. אלקמאר וקמבור העפילו לליגה הראשונה. על ניצחון הוענקו 3 נקודות ועל תיקו נקודה בודדת. הליגה כללה 18 קבוצות, 17 ששיחקו בעונה הקודמת בליגה, אליהן הצטרפה, היורדת מליגת העל, א.ז. אלקמאר ששיחקו ביניהן במשך 2 סיבובים בני 17 משחקים כל אחד - 34 מחזורים בסה"כ. בסיומם הקבוצה במקום ה-1 העפילה לליגה הראשונה. 4 הקבוצות המדורגות ושתי הקבוצות במקומות 2 ו-3 שובצו לשני בתי פלייאוף יחד עם הקבוצות שסיימו במקומות 16 ו-17 בליגת העל, בבית הפלייאוף שובצו 3 קבוצות מליגת המשנה וקבוצה אחת מליגת העל, אשר שיחקו צמד משחקים כנגד 3 היריבות בבית, 6 בסך הכל ובסיומן הראשונה בכל בית זכתה בכרטיס לעונה הבאה בליגה הראשונה. 8 קבוצות הרכיבו את שלב הפלייאוף, 2 הקבוצות שסיימו במקומות 2 ו-3 ו-4 הקבוצות המדורגות אליהן הצטרפו 2 קבוצות מליגת העל ממקומות 16 ו-17 שתי המנצחות בשלב הפלייאוף, אחת מכל בית זכתה בכרטיס לעונה הבאה בליגת העל   נשארה בליגת העל   ירדה מליגת העל   העפילה מליגת המשנה   נשארה בליגת המשנה
זיבלונים

זבלונים (באנגלית: The Trash Pack) היה מותג של צעצועי אספנות המיוצרים על ידי Moose Toys, שהושק לראשונה ב-2011. הצעצועים יצאו בסדרות, כולם עם נושאים ספציפיים משלהם, ויש שבע סדרות בסך הכל. לצד הצעצועים הבודדים, הליין כולל גם סחורה נוספת, כמו משחקי וידאו, ספרי פעילות ואלבומי מדבקות. בובה בודדת נקראת "זבלון". הבובות עשויות בדרך כלל מגומי והן מגיעות בתוך מיכלים בצורת פח אשפה (בסדרות 1-4) באסלות (בסדרה ה-5) או בשפופרות ומיכלי מדידה (בסדרה ה-7 והאחרונה) שצבעם וגודלם יכולים להשתנות בהתאם לסדרה ולאריזה בה נמכרו. לכל בובה יש שם מסוים והן מחולקות לפי כמה קריטריונים: נושא (למשל מוצרים דוממים/בעלי חיים/מאכלים ועוד), רמת נדירות (נפוץ, נדיר, נדיר במיוחד, מהדורה מיוחדת ומהדורה מוגבלת) ויכולת מיוחדת (למשל לזהור בחושך, לשנות צבעים ועוד). הזבלונים במהדורה המוגבלת לרוב יהיו עשויים מחומר אחר שאינו גומי. הזבלונים במהדורה המוגבלת נמכרים במחירים גבוהים מאוד, ב-2013 בובה במהדורה מוגבלת נמכרה בסכום של 1,000 יורו (כ-4,800 בשקל חדש לפי שער היורו באותה תקופה). בסוף 2014 שוחררה הסדרה האחרונה של הזיבלונים, שהייתה סדרה 7. סדרה 8 לא יצאה ב-2015, מה שבילבל מעריצים רבים. באותה תקופה, Moose Toys הוציאה פריטי אספנות אחרים, כמו Shopkins ו-Ugglys Pet Shop. אחרי כמה חודשים, התרוצצו שמועות שאמרו שסדרת הצעצועים של הזיבלונים מסתיימת. Moose Toys אישרה לבסוף סדרה השביעית הייתה הסדרה האחרונה בקיץ 2015. בשנת 2014 יצא סרט VOD בהשתתפות ניקולס קייג'. קו הצעצועים זכה בסופו של דבר לתחייה בקיץ 2016 בשם "חבורת המגעילים", שהיה ספין-אוף של הזבלונים. קו הצעצועים הזה הסתיים ב-2019. תיאור סדרות של זבלונים שרון גולן מאירי, ‏ניקולס קייג' השתתף בזבלונים כדי לכסות את החובות שצבר, באתר ‏מאקו‏, 23 במרץ 2022
Don't Look Back into the Sun

Don't Look Back into the Sun (בעברית: אל תסתכל בחזרה אל השמש) הוא הסינגל הרביעי שהוציאה להקת הליברטינז. מגזין NME העניק לשיר את תואר סינגל השבוע עם יציאתו לאור. "Don't Look Back into the Sun" הוצא לאור כסינגל בלבד, ולכן הוא לא מופיע באף אלבום. הסינגל הוצא לאור בממלכה המאוחדת בשלוש גרסות, הכוללות גם הקלטה מחודשת לשיר "Death on the Stairs", בהפקת הגיטריסט ברנרד באטלר, כך שהסינגל משווק לפעמים בשם "Don't Look Back into the Sun"/"Death on the Stairs". במדינות שונות הסינגל הוצא לאור גם כמיני-אלבום המשלב צדדי B שונים של אלבומים ששווקו בממלכה המאוחדת בדיסק בודד. הסינגל גם הוצא לאור ביפן כמיני-אלבום המונה שבע רצועות, עם הווידאו קליפ לשיר "I Get Along" בתור הרצועה השמינית. "Don't Look Back into the Sun" הופיע בסרט "סוף השבוע הארוך" משנת 2005, בפרקים של הסיטקום "גאווין וסטייסי" של BBC כנעימת נושא, בפרק הראשון של הסדרה קרועים כנעימת סיום, ובסרט סטיב ג'ובס משנת 2015. בשנת 2007 להקת The View פרסמה גרסת כיסוי לסינגל כחלק מפרויקט של ה־BBC לרגל 40 שנה להקמת תחנת הרדיו "רדיו 1". במאי 2007, מגזין NME הציב את הסינגל במקום החמישי ברשימת 50 המנוני האינדי הטובים ביותר, מקום אחד לפני השיר "Time for Heroes" - גם הוא של הליברטינז. באוקטובר 2011, מגזין NME מיקם אותו במקום ה-71 ברשימת "150 השירים הטובים ביותר ב-15 השנים האחרונות". 7 אינץ' Don't Look Back into the Sun" – 2:59" Death on the Stairs" – 3:43" (גרסה מוקלטת מחדש) תקליטור 1 Don't Look Back into the Sun" – 2:59" Death on the Stairs" – 3:43" (גרסה מוקלט מחדש) "Tell the King" (גרסת דמו מקורית) – 3:44 תקליטור 2 Don't Look Back into the Sun" – 2:59" "Skint and Minted" (גרסת דמו) – 3:35 Mockingbird" – 3:14" מיני-אלבום בספרד Don't Look Back into the Sun" – 2:59" Death on the Stairs" – 3:43" (גרסה מוקלטת מחדש) "Tell the King" (גרסת דמו מקורית) – 3:44 "Skint and Minted" (גרסת דמו) – 3:35 מיני-אלבום באוסטרליה Don't Look Back into the Sun" – 2:59" Death on the Stairs" – 3:43" (גרסה מוקלטת מחדש) "Tell the King" (גרסת דמו מקורית) – 3:44 "Skint and Minted" (גרסת דמו) – 3:35 Mockingbird" – 3:14" מיני-אלבום ביפן Don't Look Back into the Sun" – 2:59" Death on the Stairs" – 3:43" (גרסה מוקלטת מחדש) "Skint and Minted" (גרסת דמו) – 3:35 "General Smuts" (גרסת דמו) – 3:31 "Mr. Finnegan" (גרסת דמו) – 1:51 "7 Deadly Sins" (גרסת דמו) – 2:50 Plan A" – 3:22" "I Get Along" (וידאו קליפ) מידע על הסינגל "Don't Look Back into the Sun" באתר מיוזיק בריינז [1] (אורכב 21.08.2006 בארכיון Wayback Machine) "The Long Weekend (2005) - IMDb" – via www.imdb.com. The Inbetweeners - Music - series 1 episode 1 - E4.com, web.archive.org, ‏2013-03-30 "The Greatest Indie Anthem Ever revealed". NME. 3 במאי 2007. נבדק ב-31 באוגוסט 2022. {{cite web}}: (עזרה) "150 Best Tracks of the Past 15 Years". NME. נבדק ב-31 באוגוסט 2022. {{cite web}}: (עזרה)
גרינל

האם התכוונתם ל... אישים ג'וזף גרינל – ביולוג וזואולוג אמריקאי ג'ורג' בירד גרינל – אנתרופולוג, חוקר טבע, היסטוריון וכותב אמריקאי שונות גרינל (איווה) – עיר במדינת איווה בארצות הברית אגם גרינל – מספר אגמים בשם זה הר גרינל – מספר הרים בשם זה נקודת גרינל – שלוחה הררית במדינת מונטנה בארצות הברית קרחון גרינל – קרחון במדינת מונטנה בארצות הברית רכס גרינל – רכס באי דבון בנונאווט שבקנדה
מוזיאון לאמנות יהודית

המוזיאון לאמנות יהודית בהיכל שלמה (בעבר נקרא מוזיאון לאמנות יהודית ע"ש וולפסון) הוא מוזיאון המציג תערוכות מתחומי מורשת, יודאיקה, ותרבות יהודית ישראלית. המוזיאון נמצא ברח' המלך ג'ורג' בירושלים. המוזיאון הוקם בשנת 1959 עם הקמת היכל שלמה על ידי המייסד יהודה לייב ביאלר שהיה חבר בהנהלת איגוד המוזיאונים ובעזרתו של משה מושקוביץ. בשנת 1977 רכש המוזיאון אוסף של השיל גולניצקי באמצעות תרומה של הפילנתרופ יצחק וולפסון. בשנת 1979 קיבל המוזיאון בהשאלה אוסף של תשמישי קדושה ויודאיקה של מקס גרונד. בשנת 2006 קיבל המוזיאון אוסף של הפילוסוף הצרפתי אנדרה נהר. בתצוגה מיוחדת במוזיאון מוצגים גווילי ספרי תורה שהובאו מווילנה. הרקע להבאתם הוא מגעים שהתנהלו עם ממשלת ליטא בינואר 2002, על מנת לשנות את החוק הליטאי המכריז שספרי התורה הם חפצי תרבות שאסור להוציאם מהמדינה. בעקבות הצלחת לחץ אמריקאי של נשיא ארצות הברית ג'ורג' ווקר בוש ניתן חלון הזדמנויות דיפלומטי של 48 שעות בהם יצאה משלחת אישים בראשות הרב הראשי הרב ישראל מאיר לאו לווילנה, והביאה לישראל 345 ספרי תורה, גווילים ומגילות בהם ספר תורה מוכתם בדם, חלקם מוצגים במוזיאון לאמנות יהודית. בשנת 2021 חודש המוזיאון ועבר שיפוץ. המוזיאון מציג אוסף נדיר של חפצי קדושה מקהילות יהודיות בישראל ומחוצה לה מתקופת בית ראשון ועד לימים אלה ונחשב לאחד האוספים החשובים בעולם. במוזיאון מספר אוספים בהם אוסף השיל גולניצקי, אוסף נהר - ברנהיים, אוסף מקס גרונדט. כמו כן, במוזיאון תערוכות קבועות: סיפורים מן המניין בתצוגה מוצג בית כנסת שבמרכזו ארון קודש מגליציה אשר שימש קהילה בשכונת מאה שערים בירושלים והועבר לשיקום במוזאון. בנוסף, בתצוגה ספר תורה הכתוב על עור אייל מהמאה ה-13, אשר נמצא קריא לאחר שיטפון, ואף ניצל ממכירה פומבית שנערכה על ידי הנאצים במלחמת העולם השנייה. יחיד ודורו בתצוגה מוצגת לשכתו המקורית של הרב הראשי הראשון יצחק אייזיק הלוי הרצוג שהועתקה מביתו. הרב הרצוג היה זה שקנה את הקרקע עליה נבנה היכל שלמה מכספו בשנת 1946. התערוכה מספרת את סיפורו של הרב שגילם באישיותו ובמעשיו את היחיד שהשפיע ושינה את היחד. הסיפורים האנושיים בתערוכה זו מעוררים מחשבה והשראה לעשייה. ובכל זאת אותיות פורחות בתצוגה 120 גווילים שהובאו מוילנה במבצע משנת 2002 הגווילים תלויים בחלל התצוגה כחלק מהמיצב, בתוך שקי הפשתן הממוספרים איתם הגיעו לצדם בתערוכה אלפי ספרים עתיקים שהיו חלק מספרית היכל שלמה. בנוסף במוזיאון ישנן תערוכות מתחלפות. בקומה שמעל המוזיאון נבנה אודיטוריום רב מקומות, שבו נערכים כינוסים שונים. היכל שלמה מדיה וקבצים בנושא מוזיאון לאמנות יהודית בוויקישיתוף אתר האינטרנט הרשמי של מוזיאון לאמנות יהודית מוזיאון לאמנות יהודית, ברשת החברתית פייסבוק יצחק טסלר, כך הובאו לארץ מאות ספרי תורה במבצע חילוץ של איש אחד, באתר ynet, 16 בפברואר 2022 אוסף עם סיפור, היכל שלמה, באתר www.hechalshlomo.org.il תצוגות קבע, היכל שלמה, באתר www.hechalshlomo.org.il
גלורי (סרט, 1989)

גלורי (באנגלית: Glory) הוא סרט מלחמה אמריקאי משנת 1989 בבימויו של אדוארד זוויק. הסרט מספר על רגימנט חיל הרגלים ה-54 של מסצ'וסטס(אנ'), היחידה הסדירה הראשונה בכוחות המזוינים של ארצות הברית שהורכבה מחוגרים ונגדים אפרו־אמריקאים, ולחמה במלחמת האזרחים האמריקנית. הסרט מתמקד במפקד הרגימנט, רוברט גולד שו שהיה בן 25 עת פיקד על היחידה, וכן בחייליו. בפרוץ מלחמת האזרחים האמריקנית, קפטן רוברט גולד שו (מתיו ברודריק), בנם של אנשי תנועת הביטול העבדות מבוסטון, מפקד על חיילים באנטיאטם ושורד את הקרב. בשובו הביתה, מושל מסצ'וסטס ג'ון אלביון אנדרו ולוחם זכויות האדם האפרו־אמריקאי פרדריק דאגלס מציעים לו פיקוד על יחידת חיל רגלים חדשה שתוקם על פי הוראתו של לינקולן – הרגימנט הראשון שיורכב מאפרו־אמריקאים. לאחר לבטים הוא מסכים לקבל את המינוי, עם חברו פורבס (קרי אלווס) כסגנו וחבר ילדותו סירלס (אנדרה בראואר), אפרו אמריקאי משכיל, בתור המגויס הראשון. שו, כעת קולונל, מפקד על הרגימנט ה-54 של מסצ'וסטס, ובין מגוייסיו טריפ, עבד נמלט (דנזל וושינגטון) וקברן מבוגר, רולינס, (מורגן פרימן) אותו פגש באנטיאטם. החיילים עוברים טירונות בידי סרג'נט מייג'ור מולקאי האירי, ובמהלכה עוברים קשיים שונים: הסתגלות למערכת הצבאית, חוסר הנכונות של הצבא לספק להם מדים ושכר הולם, ופרסום פקודה של הקונפדרציה לפיה הם יוציאו להורג חיילים שחורים ואת קציניהם הלבנים, זאת במקום לקחת אותם בשבי. למרות הקשיים, כל המגויסים ומפקדיהם עוברים את הטירונות בהצלחה, והרגימנט יוצא לדרום. לאחר שהם לא נשלחים לחזית ומוטלות עליהם עבודות כפיים עורפיות, שו סוחט את הממונה עליו, גנרל הארקר המושחת (בוב גנטון) על מנת שהרגימנט יישלח לקרב. לאחר לחימה מוצלחת, שו וחייליו זוכים לכבוד, ולבסוף הוא מתנדב להוביל את הרגימנט בהתקפה מסוכנת על פורט וגנר. בקרב זה רוב החיילים לרבות שו עצמו נהרגים. הסרט נגמר עם צילום האנדרטה שהוקמה לזכר הרגימנט בבוסטון. מתיו ברודריק בתפקיד קולונל רוברט גולד שו דנזל וושינגטון בתפקיד טוראי סילאס טריפ קרי אלווס בתפקיד מייג'ור קאבוט פורבס מורגן פרימן בתפקיד סרג'נט מייג'ור ג'ון רולינס אנדרה בראואר בתפקיד קורפורל תומאס סירלס ג'יהמי קנדי בתפקיד טוראי ג'ופיטר שארטס פסקול הסרט נערך בידי המלחין ג'יימס הורנר. תקציב הסרט היה 18 מיליון דולר, וצולם ברובו במסצ'וסטס וג'ורג'יה, כאשר סצנת הקרב באנטיאטם צולמה למעשה בגטיסברג. הסרט זכה לביקורות טובות, והכניס כ-27 מיליון דולר. הסרט היה מועמד לפרסים רבים, שבחלקם זכה: פרס אוסקר לשחקן המשנה הטוב ביותר – דנזל וושינגטון על תפקידו כטריפ פרס אוסקר לצילום הטוב ביותר פרס אוסקר למיקס השמע הטוב ביותר פרס גלובוס הזהב לשחקן המשנה הטוב ביותר – דנזל וושינגטון פרס גלובוס הזהב לפסקול הטוב ביותר – ג'יימס הורנר פרס גראמי לפסקול הטוב ביותר למדיה חזותית – ג'יימס הורנר פרס NAACP Image – על הסרט עצמו ועל משחקו של דנזל וושינגטון מלחמת האזרחים האמריקנית התנועה לביטול העבדות אתר האינטרנט הרשמי של גלורי "גלורי", במסד הנתונים הקולנועיים IMDb (באנגלית) "גלורי", באתר נטפליקס "גלורי", באתר AllMovie (באנגלית) "גלורי", באתר Rotten Tomatoes (באנגלית) "גלורי", באתר Box Office Mojo (באנגלית) "גלורי", באתר Metacritic (באנגלית) "גלורי", באתר אידיבי "גלורי", במסד הנתונים הקולנועיים KinoPoisk (ברוסית) "גלורי", במסד הנתונים הקולנועיים IMDb (באנגלית) במציאות הגנרל לא הואשם בשחיתות